11. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΔΙΚΑΙΟΣΥΝΗΣ Αριθ. 43842 της 15/30 Μαρτ. 1954 Περί καθορισμού τρόπου βεβαιώσεως και εισπράξεως δικαιωμάτων Συμβολαιογράφων και αμίσθων Υποθηκοφυλάκων επί διαφοράς μεταξύ δηλωθείσης και οριστικοποιηθείσης αξίας μεταβιβασθέντων ακινήτων κ.λ.π. Έχοντες υπ’ όψιν: 1)τας διατάξεις του άρθρ. 20 παρ. 11 του Νόμ. 2246/1952 «περί συμπληρώσεως των διατάξεων του άρθρ. 19 του Νόμ. 1587/50 «περί κυρώσεως του υπ’ αριθ. 1521/1950 Α. Νόμου «περί φόρου μεταβιβάσεως ακινήτων», 2)το άρθρ. 3 του Α.Ν. 307/45 «περί δικαιωμάτων συμβολαιογράφων», αποφασίζομεν: 1.Επί μεταβιβάσεων ακινήτων, ων η διαφορά μεταξύ του αρχικώς δηλωθέντος τιμήματος και του οριστικοποιηθέντος τοιούτου είναι κατωτέρα του 10% της τελευταίας τοιαύτης, ουδέν δικαίωμα εισπράττεται υπέρ Συμβολαιογράφων και αμίσθων Υποθηκοφυλάκων. Εφ’ όσον μεταξύ του δηλωθέντος τιμήματος μεταβιβαζομένου ακινήτου και του οριστικοποιηθέντος τοιούτου υφίσταται διαφορά άνω των 10% του τελευταίου τοιούτου, εισπράττεται υπέρ Συμβολαιογράφων και αμίσθων υποθηκοφυλάκων το 50% του ανήκοντος αυτοίς δικαιώματος επί της διαφορά ταύτης. 2.Το κατά την ανωτέρω παρ. 1 ανήκον εις τους Συμβολαιογράφους και αμίσθους Υποθηκοφύλακας ποσοστόν 50% επί του ανήκοντος αυτοίς δικαιώματος της διαφοράς ταύτης, συμβεβαιούται υπό των Οικονομικών Εφόρων μετά του κυρίου φόρου μεταβιβάσεως ακινήτων υπέρ των δικαιούχων συμβολαιογράφων και αμίσθων υποθηκοφυλάκων και συνειστράττεται μετ’ αυτού υπό των Δημ. Ταμείων κατά τας διατάξεις του Νόμου περί εισπράξεως Δημοσίων Εσόδων. 3.Εκ της βεβαιουμένης και εισπραττομένης ως άνω διαφοράς δικαιωμάτων υπέρ Συμβολαιογράφων και αμίσθων Υποθηκοφυλάκων, ποσοστόν 80% αποδίδεται εις τους δικαιούχους Συμβολαιογράφους και αμίσθους Υποθηκοφύλακας, του υπολοίπου ποσοστού 20% εισαγομένου εις τον Προϋπολογισμόν του Κράτους ως δημοσίου εσόδου. Η απόδοσις των ποσοστών τούτων ενεργείται υπό των Δημοσίων Ταμείων δι’ εξοφλήσεως των εκδιδομένων υπό τον Λογαριασμόν «Τρεχούμενοι Τρίτων» σχετικών γραμματίων κατ’ αναλογίαν υπέρ των δικαιούχων και δι’ εκδόσεως γραμματίου υπό Κεφ. 23 άρθρ. 12 του Προϋπολογισμού. Η παρούσα δημοσιευθησομένη δια της Εφημερίδος της Κυβερνήσεως και κυρωθησομένη νομοθετικώς, ισχύει από της εκδόσεώς της. Δια της υπ’ αριθ. 139601 της 10/17 Δεκ. 1953 αποφάσεως Υπ. Δικαιοσύνης ωρίσθη ότι «εις τας περιπτώσεις της χορηγήσεως ενυποθήκων δανείων παρά του Δημοσίου, Οργανισμών ή Τραπεζών προς δικαιούχους Λαϊκής κατοικίας του Νόμ. υπ’ αριθ. 2063/1952 «περί κυρώσεως, τροποποιήσεως και συμπληρώσεως του Α.Ν. υπ’ αριθ. 1667/1951 περί λαϊκής κατοικίας προς πληττομένους εκ σεισμών, πλημμυρών και λοιπών θεομηνιών και γενικώς προς πολεμοπαθείς δια την απόκτησιν στέγης προς οίκησιν και επαγγελματικήν αποκατάστασιν, τα δικαιώματα των Συμβολαιογράφων και τα εν τοις εμμίσθοις και αμίσθοις Υποθηκοφυλακείοις εισπραττόμενα δικαιώματα υπέρ του Δημοσίου και των αμίσθων Υποθηκοφυλάκων, περιορίζονται εις το 1/3 των ήδη καθορισθέντων». Δια των υπ’ αριθ. 61371 της 3 Νοεμ./6 Δεκ. 1960 (Φ.Ε.Κ. Β΄ 494) και 61371 της 5 Νοεμ./2 Δεκ. 1960 (Φ.Ε.Κ. Β΄ 488) αποφάσεων Υπ. Δικαιοσύνης ωρίσθη ότι: επί μεταβιβάσεως ακινήτων προς το Δημόσιον κατ’ εφαρμογήν του άρθρ. 8 Ν.Δ. 3842/1958 τα δικαιώματα των Συμβολαιογράφων και Υποθηκοφυλάκων περιορίζονται αντιστοίχως εις το 1/5 των εκάστοτε καθοριζομένων μη δυνάμενα να είναι των μεν Συμβολαιογράφων ανώτερα των δραχ. 300 ουδέ κατώτερα των δραχ. 100, των δε Υποθηκοφυλάκων ανώτερα των δραχ. 200 ουδέ κατώτερα των δραχ. 75. Δια της υπ’ αριθ. 24899 της 26 Ιουν./11 Ιουλ. 1961 (Φ.Ε.Κ. Β΄ 228) αποφ. Υπ. Δικαιοσύνης ωρίσθη ότι «επί μεταβιβάσεως ακινήτων και βιομηχανικών ή άλλων εγκαταστάσεων κατά την σύστασιν ή συγχώνευσιν Κοινοπραξιών, τα δικαιώματα των Συμβολαιογράφων περιορίζονται εις το 1/3 των εκάστοτε καθοριζομένων». 